Document ID: 32005L0063

ΟΔΗΓΊΑ 2005/63/ΕΚ ΤΗΣ ΕΠΙΤΡΟΠΉΣ
της 3ης Οκτωβρίου 2005
για τη διόρθωση της οδηγίας 2005/26/ΕΚ όσον αφορά τον κατάλογο των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), και ιδίως το άρθρο 6 παράγραφος 11,
Εκτιμώντας τα ακόλουθα:
(1)
Με την οδηγία 2005/26/ΕΚ της Επιτροπής (2) καταρτίστηκε ο κατάλογος των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ, κατόπιν σχετικής γνωμοδότησης της Ευρωπαϊκής Αρχής για την Ασφάλεια των Τροφίμων (EFSA).
(2)
Στη γνώμη που εξέδωσε στις 2 Δεκεμβρίου 2004 σχετικά με ορισμένες χρήσεις της ζελατίνης ψαριών, η EFSA συμπεραίνει ότι το εν λόγω προϊόν, όταν χρησιμοποιείται ως φορέας σκευασμάτων βιταμινών και καροτενοειδών, δεν είναι πιθανό να προκαλέσει σοβαρές αλλεργικές αντιδράσεις.
(3)
Τα καροτενοειδή κακώς δεν περιελήφθησαν στον κατάλογο που παρατίθεται στο παράρτημα της οδηγίας 2005/26/ΕΚ, και συνεπώς πρέπει να προστεθούν στον εν λόγω κατάλογο,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στη δεύτερη στήλη του παραρτήματος της οδηγίας 2005/26/ΕΚ, το κείμενο της έβδομης περίπτωσης αντικαθίσταται από το ακόλουθο κείμενο:
«-
Ζελατίνη ψαριών που χρησιμοποιείται ως φορέας σκευασμάτων βιταμινών ή καροτενοειδών και φορέας αρωματικών υλών».
Άρθρο 2
1. Τα κράτη μέλη θεσπίζουν και δημοσιεύουν, το αργότερο έως τις 3 Δεκεμβρίου 2005, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
Εφαρμόζουν τις διατάξεις αυτές από τις 25 Νοεμβρίου 2005.
Οι διατάξεις αυτές, όταν εγκρίνονται από τα κράτη μέλη, παραπέμπουν στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που εγκρίνουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 3 Οκτωβρίου 2005.

Labels: 0
3